pythainlp/thaigov-v2-corpus-22032023 huggingface dataset:
วันพุธที่ 27 กรกฎาคม 2565
“ปลัด สธ.” แนะผู้บริหารรุ่นใหม่มองหาโอกาสมากกว่าอุปสรรค และมุ่งทำประโยชน์เพื่อสังคม
ปลัดกระทรวงสาธารณสุข แนะผู้บริหารกระทรวงสาธารณสุขรุ่นใหม่ บริหารตน บริหารคน และบริหารงาน ด้วยแนวคิด “CPR” มองหาโอกาสมากกว่าอุปสรรค และมุ่งทำงานให้เกิดประโยชน์สูงสุดต่อองค์กร ประชาชน และประเทศชาติ
ปลัดกระทรวงสาธารณสุข แนะผู้บริหารกระทรวงสาธารณสุขรุ่นใหม่ บริหารตน บริหารคน และบริหารงาน ด้วยแนวคิด “CPR” มองหาโอกาสมากกว่าอุปสรรค และมุ่งทำงานให้เกิดประโยชน์สูงสุดต่อองค์กร ประชาชน และประเทศชาติ
วันนี้ (27 กรกฎาคม 2565) ที่โรงแรมบัดดี้ โอเรียลทอล ริเวอร์ไซต์ จ.นนทบุรี นายแพทย์เกียรติภูมิ วงศ์รจิต ปลัดกระทรวงสาธารณสุข เป็นประธานพิธีปิดและมอบประกาศนียบัตร เข็มวิทยฐานะ แก่ผู้สำเร็จการอบรมหลักสูตรนักบริหารระดับสูง กระทรวงสาธารณสุข (นบส.สธ.) รุ่นที่ 3 ประจำปีงบประมาณ พ.ศ. 2565 พร้อมบรรยายในหัวข้อ “หลักการบริหารสำหรับผู้บริหารระดับสูง” โดยมีผู้บริหารกระทรวงและผู้เข้ารับการอบรม จำนวน 40 คน เข้าร่วมรับฟัง
นายแพทย์เกียรติภูมิ กล่าวว่า กระทรวงสาธารณสุขให้ความสำคัญกับการบริหารจัดการระบบสุขภาพของประเทศ จึงส่งเสริมด้านการพัฒนาศักยภาพบุคลากรทุกระดับ โดยเฉพาะนักบริหารระดับสูง ที่จะมาเป็นผู้ทำหน้าที่กำหนดนโยบายและขับเคลื่อนงานไปสู่เป้าหมาย ซึ่งหลักสูตรนักบริหารระดับสูง กระทรวงสาธารณสุข (นบส.สธ.) เป็นการสร้างผู้บริหารรุ่นใหม่ที่มีวิสัยทัศน์และเป็นผู้นำการเปลี่ยนแปลง มีความรอบรู้ ทันต่อเหตุการณ์ด้านสุขภาพในทุกมิติ ขอให้ยึดหลักการดำเนินงานด้วยการ “บริหารตน” ให้แข็งแรงทั้งร่างกายและจิตใจ เพื่อเตรียมความพร้อมสำหรับการปฏิบัติงาน เป็นการลดความทุกข์ สร้างความสุขให้กับตนเอง ทำในสิ่งที่สำเร็จ เป็นประโยชน์ และสิ่งที่ดี “บริหารคน” ทั้งผู้บังคับบัญชาและผู้ใต้บังคับบัญชา เพื่อสร้างความสัมพันธ์ที่ดี เดินหน้าปฏิบัติงานได้อย่างสำเร็จราบรื่น และบรรลุวัตถุประสงค์การทำงาน พร้อมใช้แนวคิด “CPR” C-Create เป็นนักคิดที่ดี, P-Positive มองโลกในแง่บวก มองหาโอกาสมากกว่าอุปสรรค, และ R-Response Social ทำประโยชน์เพื่อสังคม ประเทศชาติ โดยเฉพาะในยุคที่โลกมีความเปลี่ยนแปลง และ “บริหารงาน” ผ่านกระบวนการคิดที่เป็นเชิงระบบ มีแผนการปฏิบัติงานที่ชัดเจน และต้องคำนึงถึงผลกระทบที่จะเกิดขึ้น
“ขอแสดงความยินดีกับทุกท่านที่สำเร็จการอบรม สิ่งใดที่เป็นประโยชน์ ทันสมัย เป็นสิ่งใหม่ ขอให้นำไปปฏิบัติ ปรับใช้กับการทำงานและพัฒนาตนเองให้ก้าวหน้า เพื่อให้เป็นคนดี คนเก่ง มีความสุขกับการทำหน้าที่ที่รักให้เกิดประโยชน์สูงสุดต่อไปอย่างเต็มกำลัง เพื่อให้ส่งผลต่อประโยชน์สูงสุดของกระทรวงสาธารณสุข ประชาชนและประเทศชาติต่อไป” นายแพทย์เกียรติภูมิ กล่าว
ทั้งนี้ หลักสูตรดังกล่าว กระทรวงสาธารณสุขได้มีความร่วมมือทางด้านวิชาการกับ สถาบันบัณฑิตพัฒนบริหารศาสตร์ จัดอบรมให้กับข้าราชการในสังกัดกระทรวงสาธารณสุข และหน่วยงานเครือข่าย ระหว่างวันที่ 9 พฤษภาคม - 27 กรกฎาคม 2565 โดยเป็นการเรียนรู้ในรูปแบบผสมผสาน (Blended learning) ผ่านระบบออนไลน์และในชั้นเรียน เน้นพัฒนาศักยภาพการเป็นผู้นำ การบริหารจัดการนโยบายและยุทธศาสตร์ เรียนรู้กระบวนการกลุ่มผ่านประเด็นปัญหาที่เกิดขึ้นจริง กระตุ้นความคิดและมุมมองที่หลากหลาย เพื่อให้นำความรู้ที่ได้มาประยุกต์ใช้ในการบริหารจัดการได้อย่างมีประสิทธิภาพ
********************************** 27 กรกฎาคม 2565
วันพุธที่ 3 พฤศจิกายน 2564
การรถไฟฟ้าขนส่งมวลชนแห่งประเทศไทย ลงพื้นที่ติดตามการดำเนินงานด้านอาชีวอนามัย และความปลอดภัยในการก่อสร้าง โครงการรถไฟฟ้าสายสีส้ม
ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)  ตลอดจนติดตามปัญหาและอุปสรรคต่างๆ ในการปฏิบัติงาน
สำนักงานความปลอดภัย อาชีวอนามัย และสภาพแวดล้อมในการทำงาน การรถไฟฟ้าขนส่งมวลชนแห่งประเทศไทย (สปอ.รฟม.) กระทรวงคมนาคม ลงพื้นที่ติดตามผลการดำเนินงานด้านอาชีวอนามัย และความปลอดภัยในการก่อสร้างโครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ตลอดจนติดตามปัญหาและอุปสรรคต่างๆ ในการปฏิบัติงาน ณ พื้นที่ก่อสร้าง สถานี รฟม. สถานีรามคำแหง สถานีแยกลำสาลี สถานีสัมมากร สถานีมีนบุรี และอาคารจอดแล้วจร (Park&Ride) โดย สปอ.รฟม ได้เน้นย้ำให้เจ้าหน้าที่ผู้ปฏิบัติงานทุกคนปฏิบัติตามมาตรการความปลอดภัยในการทำงานบนที่สูงและพื้นที่อับอากาศอย่างเคร่งครัด เพื่อความปลอดภัยแก่ตนเอง คนรอบข้างรวมถึงผู้สัญจรโดยรอบเป็นสำคัญ รวมถึงตรวจสอบอุปกรณ์ในการปฏิบัติงานให้มีความพร้อมและปลอดภัยอยู่เสมอ เพื่อป้องกันอุบัติเหตุที่ไม่พึงประสงค์ ทั้งนี้ เพื่อให้สอดคล้องตามประกาศ “ปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน Zero Fatal Accident” ณ วันที่ 4 พฤษภาคม 2561 สามารถ ติดตามข้อมูลข่าวสารโครงการรถไฟฟ้าสายสีส้มฯ ได้ที่เฟซบุ๊กแฟนเพจ โครงการรถไฟฟ้าสายสีส้ม เว็บไซต์โครงการ www.mrta-orangelineeast.com และ Line Official : OrangeLine
วันจันทร์ที่ 16 พฤษภาคม 2565
นายกรัฐมนตรีมีข้อสั่งการเร่งรัดการเบิกจ่ายงบประมาณ  ดูแลการฟื้นตัวเศรษฐกิจ
นายกรัฐมนตรีมีข้อสั่งการเร่งรัดการเบิกจ่ายงบประมาณ ดูแลการฟื้นตัวเศรษฐกิจ มอบรัฐมนตรีเจ้าสังกัดกำกับติดตาม หากพบรายการที่คาดว่าไม่สามารถดำเนินการได้ทันในปีงบให้ปรับแผนไปใช้จ่ายในโครงการแก้ไขปัญหาความยากจนของประชาชนเป็นลำดับแรก
วันที่ 16 พ.ค. 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า สำนักงบประมาณได้รายงานให้ พล.อ.ประยุทธ์ จันทร์โอชา นายกรัฐมนตรีและรมว.กลาโหม ทราบถึงความคืบหน้าการเบิกจ่ายงบประมาณ ณ สิ้นไตรมาสที่2 ปีงบประมาณ 2565 (ต.ค.2564-มี.ค.2565) รวมระยะเวลา 6 เดือนมีการเบิกจ่ายแล้ว 1.59 ล้านล้านบาท คิดเป็นร้อยละ 51.40 ของงบประมาณทั้งหมด 3.1 ล้านล้านบาท สูงกว่าเป้าหมายร้อยละ 0.40 มีการก่อหนี้ผูกพันแล้ว 1.82 ล้านล้านบาท คิดเป็นร้อยละ 58.73 สูงกว่าเป้าหมายร้อยละ 2.49
ทั้งนี้ เฉพาะรายจ่ายด้านการลงทุนมีการเบิกจ่ายแล้ว 1.91 แสนล้านบาท คิดเป็นร้อยละ 31.48 ของวงเงินรายจ่ายลงทุนรวม 6.08 แสนล้านบาท สูงกว่าเป้าหมายร้อยละ 2.48 มีการก่อหนี้ผูกพันแล้ว 4.04 แสนล้านบาท คิดเป็นร้อยละ 66.43 สูงกว่าเป้าหมายร้อยละ 8.28
น.ส.ไตรศุลี กล่าวว่า การเบิกจ่ายงบประมาณในภาพรวมตลอดจนรายจ่ายเพื่อการลงทุนที่ดำเนินการได้เกินกว่าเป้าหมายนั้น มาจากนโยบายของนายกรัฐมนตรีที่เร่งรัดให้มีการเบิกจ่ายเพื่อให้เม็ดเงินเข้าสู่ระบบเศรษฐกิจ เนื่องจากเศรษฐกิจที่อยู่ในช่วงฟื้นตัวต้องการแรงสนับสนุนจากเม็ดเงินของภาครัฐ โดยนายกรัฐมนตรีได้มีข้อสั่งการตั้งแต่ต้นปีงบประมาณให้ทุกหน่วยงานจัดทำแผนปฏิบัติงานและแผนการใช้จ่ายและการก่อหนี้ผูกพันแต่ละไตรมาส
อย่างไรก็ตาม สำนักงบประมาณได้รายงานเพิ่มเติมว่า เฉพาะรายจ่ายลงทุนในปีงบประมาณ 2565 ทั้งสิ้น 112,163 รายการ วงเงินรวม 6.08 แสนล้านบาทนั้น ณ สิ้นไตรมาสที่2/65 มีรายการที่เข้าสู่กระบวนการจัดซื้อจัดจ้างแล้ว 80,727 รายการ วงเงินรวม 5.02 แสนล้านบาท คงเหลือสถานะไม่อยู่ในระบบจัดซื้อจัดจ้างภาครัฐ 31,436 รายการ วงเงิน 1.06 แสนล้าน ของ 568 หน่วยงาน ซึ่งในจำนวนนี้เป็นโครงการที่ยังไม่เข้าสู่กระบวนการจัดซื้อจัดจ้าง 4,374 รายการ วงเงิน 3.12 หมื่นล้านบาท
ดังนี้ นายกรัฐมนตรีได้มีข้อสั่งการให้ทุกหน่วยงานเร่งดำเนินการเบิกจ่ายงบประมาณการลงทุนให้แล้วเสร็จ พร้อมกับมอบหมายให้รัฐมนตรีเจ้าสังกัด หรือรัฐมนตรีที่กำกับดูแล มีการติดตาม เร่งรัด และประเมินผลการปฏิบัติงานและการใช้่จ่ายงบประมาณให้เป็นไปตามเป้าหมาย หากพบว่ารายการใดหมดความจำเป็นหรือคาดว่าจะไม่สามารถดำเนินการได้ทันในปีงบประมาณ ก็ให้พิจารณาปรับแผนปฏิบัติการและการใช้จ่ายไปดำเนินการแก้ไขปัญหาความยากจนของประชาชนเป็นอันดับแรกตามนโยบายสำคัญของรัฐบาล เพื่อเป็นกลไกการขจัดปัญหาความยากจน สอดคล้องกับสถานการณ์ข้อเท็จจริงและบริบทของแต่ละพื้นที่
.......................
วันจันทร์ที่ 20 ธันวาคม 2564
อย. แจง ยังไม่มีการขึ้นทะเบียนชุดตรวจ ATK แบบอม แนะ ปชช. ใช้ชุดตรวจ ATK ที่ขึ้นทะเบียน
.....
สำนักงานคณะกรรมการอาหารและยา (อย.) แจง ขณะนี้ยังไม่มีการขึ้นทะเบียนชุดตรวจ ATK ที่เก็บตัวอย่างจากน้ำลายโดยใช้การอมปลายแถบตรวจโดยตรง เนื่องจากยังไม่มีข้อมูลความปลอดภัยในด้านต่าง ๆ จึงขอให้ประชาชนเลือกใช้ชุดตรวจ ATK ที่ได้รับการขึ้นทะเบียนจาก อย. และปฏิบัติตามคู่มือคำแนะนำการใช้งานให้ถูกต้องตามแต่ละยี่ห้อ เพื่อความปลอดภัยและประสิทธิภาพในการตรวจ
.
ปัจจุบัน ชุดตรวจ ATK ที่ขึ้นทะเบียนกับ อย. มี 2 แบบ คือ แบบตรวจจากโพรงจมูกและตรวจจากน้ำลายเท่านั้น โดยสามารถตรวจสอบชุดตรวจที่ได้รับอนุญาตได้ที่https://bit.ly/3mbqTC8และก่อนซื้อขอให้สังเกตฉลากภาษาไทย ซึ่งจะมีข้อความแสดง "บุคคลทั่วไปสามารถใช้ได้" เพื่อให้ได้รับชุดตรวจที่มีคุณภาพมาตรฐาน
#ไทยคู่ฟ้า#ร่วมต้านโควิด19
-------------------
วันอาทิตย์ที่ 7 สิงหาคม 2565
โฆษกรัฐบาลเผย "นายกฯ" พอใจ ยธ. ขับเคลื่อนไกล่เกลี่ยหนี้ช่วยเหลือประชาชนแล้ว 70 ครั้ง ไกล่เกลี่ยสำเร็จ 5.6 หมื่นราย คิดเป็นร้อยละ 95.35 รวมทุนทรัพย์กว่า 1 หมื่นล้านบาท
"สมศักดิ์" เดินหน้า จัด "มหกรรมไกล่เกลี่ยหนี้สินครัวเรือน" ทั่วประเทศ อีก 7 ครั้ง ถึงเดือนสิงหาคมนี้
วันที่ 7สิงหาคม 2565นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ติดตามข้อสั่งการในการดำเนินงานแก้ไขปัญหาหนี้สินภาคครัวเรือน ตามที่ได้ประกาศให้ปีนี้เป็น “ปีแห่งการแก้หนี้ภาคครัวเรือน” โดยกระทรวงยุติธรรมได้ดำเนินการ “มหกรรมไกล่เกลี่ยหนี้สิน หนี้ครัวเรือน” ผลการไกล่เกลี่ยล่าสุด (ข้อมูลวันที่ 6 สิงหาคม 2565) มีผู้เข้าสู่กระบวนการไกล่เกลี่ย รวมทั้งสิ้น 59,436 ราย ไกล่เกลี่ยสำเร็จ จำนวน 56,674 ราย คิดเป็นร้อยละ 95.35 รวมทุนทรัพย์ 11,995 ล้านบาท ลดค่าใช้จ่ายประชาชน 5,114 ล้านบาท
นอกจากนี้ภายในงานได้จัดนิทรรศการและบริการให้คำปรึกษาทางกฎหมายเกี่ยวกับการบังคับคดีให้แก่ประชาชนที่มาร่วมงาน ซึ่งได้รับความสนใจจากประชาชนเป็นจำนวนมาก
โฆษกประจำสำนักนายกรัฐมนตรีกล่าวเพิ่มเติมว่า นายกรัฐมนตรีได้ชื่นชม นายสมศักดิ์ เทพสุทิน รัฐมนตรีว่าการกระทรวงยุติธรรม
ที่ได้เดินหน้าขับเคลื่อนนโยบายในการช่วยเหลือประชาชนโดยเฉพาะการแก้ปัญหาหนี้ กยศ. หนี้บัตรเครดิตและสินเชื่อส่วนบุคคล และหนี้เช่าซื้อรถยนต์ (ลิสซิ่ง) ทั่วประเทศ ทั้งนี้ การจัดมหกรรมยุติธรรมไกล่เกลี่ยหนี้สินครัวเรือนฯ ทั่วประเทศ จะ เหลืออีก 7 ครั้ง ที่จังหวัดสระแก้ว นครนายก สุพรรณบุรี กาญจนบุรี ตราด จันทบุรี และชลบุรี เสร็จสิ้นภายในเดือนสิงหาคม ซึ่งการจัดงานแต่ละครั้งจะมีการไกล่เกลี่ยของกรมคุ้มครองสิทธิและเสรีภาพ ที่เป็นหนี้ก่อนฟ้อง และการไกล่เกลี่ยของกรมบังคับคดี ที่เป็นหนี้ภายหลังศาลมีคำพิพากษาแล้ว โดยมีกองทุนเงินให้กู้ยืมเพื่อการศึกษา และสถาบันการเงิน หลายหน่วยงาน อาทิ ธนาคารออมสิน ธนาคารอาคารสงเคราะห์ ธนาคารกรุงเทพ ธนาคารกรุงไทย ธนาคารเพื่อการเกษตรและสหกรณ์ ธนาคารกสิกรไทย ธนาคารกรุงศรีอยุธยา บริษัท เจเอ็มที เน็ทเวอร์ค เซอร์วิสเซส จำกัด (มหาชน) บริษัท บริหารสินทรัพย์ เจ จำกัด บริษัท โตโยต้า ลิสซิ่ง (ประเทศไทย) จำกัด ร่วมด้วย
"เชิญชวนประชาชนที่มีคดีพิพาทก่อนฟ้อง และหลังศาลมีคำพิพากษา ร่วมงานมหกรรมไกล่เกลี่ยหนี้สินครัวเรือน และยุติธรรมพบประชาชน (4 ภาค) ประจำปีงบประมาณ 2565 ภายใต้บูรณาการความร่วมมือระหว่างกรมบังคับคดี และกรมคุ้มครองสิทธิและเสรีภาพ ซึ่งจะเป็นการตอบโจทย์การแก้ไขหนี้สิน หนี้ กยศ. หนี้บัตรเครดิต และสินเชื่อส่วนบุคคล สินเชื่อรถยนต์ รวมถึงร่วมกันหาทางออก ฝ่าวิกฤติ สร้างโอกาส ก้าวไปด้วยกัน ณ สถานที่จัดงาน สำหรับผู้สนใจสอบถามรายละเอียดเพิ่มเติมได้ที่ สายด่วนยุติธรรม 1111กด77 /กรมบังคับคดี 02 881 4999 หรือสายด่วนกรมบังคับคดี 1111 กด 79 หรือ ศูนย์ไกล่เกลี่ยข้อพิพาท 02 881 4840 และ กรมคุ้มครองสิทธิและเสรีภาพ 0 2141 2768-73” โฆษกประจำสำนักนายกรัฐมนตรี กล่าว
วันอาทิตย์ที่ 22 พฤษภาคม 2565
ตรวจเยี่ยมด่านควบคุมโรคติดต่อระหว่างประเทศ สนามบินภูเก็ต
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้ตรวจราชการสาธารณสุข เขตสุขภาพที่ 11 นายแพทย์ภูวเดช สุระโคตร ผู้ช่วยปลัดกระทรวงสาธารณสุข และคณะผู้บริหาร ตรวจเยี่ยมการดำเนินงานของด่านควบคุมโรคติดต่อระหว่างปร
วันที่ 21 พฤษภาคม 2565 นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยนายแพทย์กิตติศักดิ์ อักษรวงศ์ ผู้ตรวจราชการสาธารณสุข เขตสุขภาพที่11 นายแพทย์ภูวเดช สุระโคตร ผู้ช่วยปลัดกระทรวงสาธารณสุข และคณะผู้บริหาร ตรวจเยี่ยมการดำเนินงานของด่านควบคุมโรคติดต่อระหว่างประเทศ ท่าอากาศยานนานาชาติภูเก็ต พร้อมรับนักเดินทางจากต่างประเทศ สร้างความมั่นใจในความปลอดภัยให้กับคนไทย
ดาวน์โหลดภาพเพิ่มเติมได้ที่ :https://bit.ly/3wMEyUO
วันพุธที่ 13 ตุลาคม 2564
"ปลัดกระทรวงกลาโหม เป็นประธานในพิธีทำบุญตักบาตรถวายพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร"
พล.อ.วรเกียรติ รัตนานนท์ ปลัดกระทรวงกลาโหม พร้อมด้วย พ.ต.อ.หญิง อังศุวรรณ รัตนานนท์ นายกสมาคมภริยาข้าราชการสำนักงานปลัดกระทรวงกลาโหม
เป็นประธานในพิธีสวดพระพุทธมนต์และพิธีทำบุญตักบาตรพระสงฆ์จำนวน 10 รูป เพื่อถวายเป็นพระราชกุศล เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีรองปลัดกระทรวงกลาโหม ข้าราชการสำนักงานปลัดกระทรวงกลาโหม เข้าร่วมในพิธี
จากนั้นปลัดกระทรวงกลาโหม เป็นประธานในพิธีวางพวงมาลา และนำผู้ร่วมพิธีถวายบังคมพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยพร้อมเพรียงกัน ณ ห้องพินิตประชานาถ ในศาลาว่าการกลาโหม
#รัชกาลที่๙ #สำนักงานปลัดกระทรวงกลาโหม #กระทรวงกลาโหม
วันพุธที่ 24 สิงหาคม 2565
วธ.เผยทับหลังจากปราสาทหนองหงส์ บุรีรัมย์ และปราสาทเขาโล้น สระแก้ว จัดแสดงแหล่งกำเนิด พร้อมเปิดให้ประชาชนเข้าชมแล้ว เดินหน้าเจรจาให้ส่งคืนโบราณวัตถุจากสหรัฐอเมริกากลับไทย
วธ.เผยทับหลังจากปราสาทหนองหงส์ บุรีรัมย์ และปราสาทเขาโล้น สระแก้ว จัดแสดงแหล่งกำเนิด พร้อมเปิดให้ประชาชนเข้าชมแล้ว เดินหน้าเจรจาให้ส่งคืนโบราณวัตถุจากสหรัฐอเมริกากลับไทย
วธ.เผยทับหลังจากปราสาทหนองหงส์ บุรีรัมย์ และปราสาทเขาโล้น สระแก้ว จัดแสดงแหล่งกำเนิด พร้อมเปิดให้ประชาชนเข้าชมแล้ว เดินหน้าเจรจาให้ส่งคืนโบราณวัตถุจากสหรัฐอเมริกากลับไทย
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยเมื่อเร็วๆ นี้ว่า ตนเป็นประธานประชุมคณะอนุกรรมการมรดกโลกทางวัฒนธรรม ครั้งที่ 1/2565 ประกอบด้วยนางยุพา ทวีวัฒนะกิจบวร ปลัดกระทรวงวัฒนธรรม นายกิตติพันธ์ พานสุวรรณ อธิบดีกรมศิลปากร ศาสตราจารย์ ดร.เจษฎ์ โทณะวณิก ผู้ทรงคุณวุฒิ และผู้แทนหน่วยงานที่เกี่ยวข้องเข้าร่วม ณ ห้องประชุม 1 อาคารกรมศิลปากร เทเวศร์
รัฐมนตรีว่าการกระทรวงวัฒนธรรม กล่าวว่า ทางคณะกรรมการฯ ได้รายงานผลการดำเนินงานว่า ภายหลังจากที่กระทรวงวัฒนธรรม (วธ.) รายงานผลความสำเร็จของคณะกรรมการติดตามโบราณวัตถุของไทยในต่างประเทศกลับคืนสู่ประเทศไทยต่อพลเอกประยุทธ์ จันทร์โอชา นายกรัฐมนตรี ในการติดตามทับหลังกลับคืนจาก Asean Art Museum เมื่อ พ.ศ.2564 ที่ผ่านมา กรมศิลปากรได้ดำเนินการเคลื่อนย้ายทับหลังจากปราสาทหนองหงส์ ไปจัดแสดง ณ ศูนย์ข้อมูลอุทยานประวัติศาสตร์ พนมรุ้ง จังหวัดบุรีรัมย์ และทับหลังจากปราสาทเขาโล้น ไปจัดแสดงที่ศูนย์ข้อมูลอุทยานประวัติศาสตร์สด๊กก๊อกธม จังหวัดสระแก้ว อันเป็นพื้นที่ตั้งแหล่งกำเนิดทับหลังทั้งสองรายการแล้วตั้งแต่วันที่ 28 มิถุนายน ที่ผ่านมา ซึ่งขณะนี้ประชาชนสามารถเข้าชมได้แล้วในศูนย์ข้อมูลอุทยานประวัติศาสตร์ทั้งสองแห่ง
นอกจากนี้ยังได้รับรายงานความคืบหน้าจากนาย เดวิด เคลเลอร์ เจ้าหน้าที่สำนักงานสืบสวนความมั่นคงแห่งมาตุภูมิสหรัฐอเมริกา (Homeland Security Investigations: HSI) ในการดำเนินคดีและเจรจาให้ส่งคืนโบราณวัตถุไทย 3 รายการ ได้แก่ พระโพธิสัตว์อวโลกิเตศวร ศิลปะเขมรสมัยก่อนเมืองพระนคร และพระพุทธรูปยืนศิลปะทวารวดี 2 องค์ กับพิพิธภัณฑ์ศิลปะแห่งเดนเวอร์ (The Denver Art Museum) โดยขยายเวลาแก่พิพิธภัณฑ์ในการพิจารณาส่งคืนโบราณวัตถุดังกล่าวแก่ประเทศไทยโดยเร็ว
สำหรับโบราณวัตถุของไทยในต่างประเทศที่คณะกรรมการฯ จะเริ่มกระบวนการประสานงานผ่านกระทรวงการต่างประเทศเพื่อติดตามในลำดับถัดไป จำนวน 2 รายการ ได้แก่ พระพุทธรูปประทับเหนือพนัสบดีสมัยทวารวดี จากเมืองโบราณซับจำปา จังหวัดลพบุรี อยู่ในความครอบครองของสถาบันเอเชียโซไซตี้ นิวยอร์ก สหรัฐอเมริกา และใบเสมาหินสลักภาพพุทธประวัติสมัยทวารวดี จากเมืองโบราณฟ้าแดดสงยาง จังหวัดกาฬสินธุ์ ซึ่งปรากฏข้อมูลใน Collection online ของ The British Museum
ทั้งนี้ ทางคณะกรรมการฯ ยังได้รายงานข้อมูลโบราณวัตถุไทยในต่างประเทศเพิ่มเติม ได้แก่ ประติมากรรมพระศิวะสำริด จัดแสดง ณ The Metropolitan Museum of Art นิวยอร์ก รวมถึงข้อมูลจากจากพิพิธภัณฑ์และผู้ครอบครองโบราณวัตถุจากประเทศไทย ที่ได้ขอความร่วมมือกรมศิลปากรตรวจสอบข้อมูลการนำโบราณวัตถุออกจากประเทศไทย เพื่อนำไปสู่การดำเนินการให้ถูกต้องตามกฎหมายต่อไป ได้แก่ The National Gallery of Australia และทายาทนักสะสมที่เมืองโฮโนลูลู สหรัฐอเมริกา โดยคณะกรรมการฯ ได้มอบหมายคณะอนุกรรมการด้านวิชาการฯ และคณะอนุกรรมการด้านกฎหมายฯ ดำเนินการตรวจสอบและเสนอคณะกรรมการฯ พิจารณาในครั้งต่อไป
วันพุธที่ 20 กรกฎาคม 2565
รฟม. จัดกิจกรรมวันอาชีวอนามัยและความปลอดภัย ประจำปี 2565
ภายใต้แนวคิด “Working Safety with (Good) Mental Health and Wellness” ทำงานอย่างปลอดภัย ด้วยสุขภาพจิตและความเป็นอยู่ที่ดี
นายวิทยา พันธุ์มงคล รองผู้ว่าการ (ปฏิบัติการ) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเป็นประธานในพิธีเปิดกิจกรรมวันอาชีวอนามัยและความปลอดภัย ครั้งที่ 12 ประจำปี 2565 ภายใต้แนวคิด “Working Safety with (Good) Mental Health and Wellness” ทำงานอย่างปลอดภัย ด้วยสุขภาพจิตและความเป็นอยู่ที่ดี ณ อาคารสำนักงาน รฟม.และในโอกาสนี้ รฟม. ได้จัดให้มีพิธีลงนามปฏิญญาว่าด้วยความปลอดภัยในการก่อสร้างโครงการระบบรถไฟฟ้าขนส่งมวลชน (MRTA Safety Declaration) โครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) ร่วมกับที่ปรึกษาบริหารโครงการและควบคุมการก่อสร้างงานโยธา (PMCSC 1 PMCSC 2 PMCSC 3) เพื่อแสดงออกถึง ความตั้งใจ ความมุ่งมั่นร่วมกันที่จะบริหารจัดการโครงการก่อสร้างรถไฟฟ้า ให้เกิดความปลอดภัยต่อบุคลากร ประชาชน ตลอดจนทรัพย์สินสาธารณะและสิ่งแวดล้อม ตามนโยบายของ รฟม. ที่มุ่งเน้นและให้ความสำคัญกับเรื่องความปลอดภัยในระหว่างการดำเนินการก่อสร้างเป็นลำดับแรก (Safety First)
ทั้งนี้ กิจกรรมวันอาชีวอนามัยและความปลอดภัย เป็นกิจกรรมที่ รฟม. ได้จัดขึ้นอย่างต่อเนื่องเพื่อเผยแพร่ความรู้ และสร้างความตระหนักด้านอาชีวอนามัยและความปลอดภัย รวมถึงกระตุ้นให้เกิดความร่วมมือร่วมใจในการบริหารจัดการ ด้านสุขภาพอนามัยและความปลอดภัยในการทำงานอย่างเป็นรูปธรรม ให้แก่บุคลากรของ รฟม. ตลอดจนผู้ที่เกี่ยวข้องในการทำงานก่อสร้างโครงการรถไฟฟ้าในความรับผิดชอบของ รฟม. โดยในปีนี้ รฟม. ได้จัดกิจกรรมภายใต้แนวคิด “Working Safety with (Good) Mental Health and Wellness” ทำงานอย่างปลอดภัย ด้วยสุขภาพจิตและความเป็นอยู่ที่ดี เพื่อแสดงให้เห็นว่า รฟม. ไม่เพียงแต่คำนึงถึงเรื่องความปลอดภัยในการปฏิบัติงานของบุคลากรเท่านั้น แต่ยังคงคำนึงถึงสุขภาพจิตของบุคลากร เพื่อเสริมสร้างบรรยากาศและสภาพแวดล้อมในการทำงานที่ดีภายในองค์กรอีกด้วย
โดยในกิจกรรมดังกล่าว รฟม. ได้จัดให้มีการบรรยายในหัวข้อ “Mental Health” เรื่อง “สุขภาพจิตสำคัญอย่างไรกับสุขภาพกาย” โดยนายแพทย์อภิชาติ จริยาวิลาศ แพทย์เฉพาะทางด้านจิตเวชศาสตร์และโฆษกกรมสุขภาพจิต เพื่อให้ความรู้เกี่ยวกับเรื่องสุขภาพจิต พร้อมให้คำปรึกษาปัญหาคาใจที่ทำให้เครียด และได้มีการสาธิตวิธีการนวดกดจุดแก้เครียดด้วยตนเอง ตามศาสตร์แพทย์แผนจีน โดย ดร.พจ.เยาวเกียรติ เยาวพันธุ์กุล แพทย์แผนจีนประจำ “หัวเฉียวแพทย์แผนจีน” ให้แก่พนักงาน รฟม. นอกจากนี้ รฟม. ยังมีการจัดนิทรรศการด้านความปลอดภัย สวัสดิภาพ อาชีวอนามัย และสิ่งแวดล้อม (Safety Security Health and Environment) เพื่อเผยแพร่ความรู้ให้แก่พนักงานและลูกจ้าง รฟม. และมีการจำหน่ายสินค้าสำหรับใช้ในชีวิตประจำวัน ที่มีคุณสมบัติด้านสุขอนามัยความปลอดภัยและเป็นมิตรต่อสิ่งแวดล้อม ให้แก่พนักงาน รฟม. ในราคาพิเศษอีกด้วย ติดตามข้อมูลข่าวสาร รฟม. เพิ่มเติมได้ที่ เว็บไซต์ รฟม. www.mrta.co.th เฟซบุ๊กแฟนเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0 2716 4044
“30 ปี รฟม. เชื่อมต่อเส้นทาง สู่ความยั่งยืน Completing Connection, Mission for All”
วันศุกร์ที่ 3 ธันวาคม 2564
​รองปลัดฯ ภานุวัฒน์ เป็นประธานการประชุมคณะกรรมการ ขับเคลื่อนการพัฒนาเมืองอุตสาหกรรม เชิงนิเวศ ครั้งที่ 7-1/2564
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564
รองปลัดฯ ภานุวัฒน์ เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564
วันนี้ (3 ธันวาคม 2564) นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธานการประชุมคณะกรรมการขับเคลื่อนการพัฒนาเมืองอุตสาหกรรมเชิงนิเวศ ครั้งที่ 7-1/2564 โดยมี นายวันชัย พนมชัย อธิบดีกรมโรงงานอุตสาหกรรม นายสหวัฒน์ โสภา รองอธิบดีกรมโรงงานอุตสาหกรรม ผู้บริหารกระทรวงอุตสาหกรรม ผู้บริหารกระทรวงมหาดไทย และหน่วยงานที่เกี่ยวข้อง เข้าร่วม ณ ห้องประชุม อก.1 สำนักงานปลัดกระทรวงอุตสาหกรรม
โดยเป็นการประชุมเพื่อรับทราบความก้าวหน้าการพัฒนาเมืองอุตสาหกรรมเชิงนิเวศ พร้อมเสนอแนะความคิดเห็นต่อแผนปฏิบัติการพัฒนาเมืองอุตสาหกรรมเชิงนิเวศ ประจำปีงบประมาณ พ.ศ. 2565 และเรื่องที่เกี่ยวข้องในการขับเคลื่อนการพัฒนาเมืองอุตสาหกรรมเชิงนิเวศให้บรรลุเป้าหมายตามยุทธศาสตร์ชาติ 20 ปี โดยมีต้นแบบ “เมืองน่าอยู่ คู่อุตสาหกรรม”
วันพฤหัสบดีที่ 30 มิถุนายน 2565
โฆษกรัฐบาลเผย "นายกฯ" ห่วงใยสังคม/เยาวชน ย้ำการขายกัญชา ต้องมีใบอนุญาตอย่างถูกต้อง  สั่งการส่วนราชการเร่งสร้างความรู้  ชี้คุณและโทษ ฝากผู้ปกครองช่วยสอดส่องบุตรหลาน
โฆษกรัฐบาลเผย "นายกฯ" ห่วงใยสังคม/เยาวชน ย้ำการขายกัญชา ต้องมีใบอนุญาตอย่างถูกต้อง  สั่งการส่วนราชการเร่งสร้างความรู้  ชี้คุณและโทษ ฝากผู้ปกครองช่วยสอดส่องบุตรหลาน
วันที่ 30 มิถุนายน 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความห่วงใยกรณีที่มีการขายกัญชาอย่างเปิดเผยในหลายๆ พื้นที่ หวั่นกระทบต่อภาพลักษณ์การท่องเที่ยว และการเข้าถึงกัญชาของวัยรุ่น โดยเฉพาะในกลุ่มเยาวชน สั่งการให้เจ้าหน้าที่ภาครัฐที่เกี่ยวข้องเร่งลงพื้นที่ตรวจสอบ พร้อมกับให้คำแนะนำผู้ขายให้ปฏิบัติตามกฎหมายอย่างถูกต้อง ถึงแม้กฎหมายจะปลดล็อกกัญชาไม่มีผิดกฎหมายแล้วก็ตาม ขอให้คำนึงถึงความเหมาะสมตามบริบทของประเทศไทยด้วย
โฆษกประจำสำนักนายกรัฐมนตรีกล่าวเพิ่มเติมว่า นายกรัฐมนตรีฝากไปถึงผู้ปกครองและส่วนราชการเร่งสร้างความรู้ ความเข้าใจที่ถูกต้องให้กับบุตรหลาน และเยาวชน ให้มีความรู้เกี่ยวกับคุณและโทษของกัญชา พร้อมกับย้ำว่า นโยบายภาครัฐ คือการใช้กัญชาเพื่อสุขภาพหรือใช้ทางการแพทย์เท่านั้น ไม่แนะนำให้ใช้เพื่อสันทนาการ โดยเฉพาะในกลุ่มของเยาวชนไม่ควรนำไปใช้
"การจำหน่ายกัญชา ต้องขอนุญาตให้ถูกต้อง ตามขั้นตอน โดยการใช้เพื่อสันทนาการมีความผิดตามกฎหมาย และจะถูกดำเนินคดีอย่างเคร่งครัด ขอให้ประชาชนช่วยกันสอดส่อง หากพบการลักลอบขายหรือดำเนินการเกี่ยวกับกัญชา ที่นอกเหนือกฎหมายกำหนดขอให้แจ้งเบาะแสกับส่วนราชการที่ใกล้เคียง หรือแจ้งมายัง ศูนย์รับเรื่องร้องทุกข์ของรัฐบาล 1111” นายธนกรฯ กล่าว
วันอังคารที่ 16 สิงหาคม 2565
โฆษกรัฐบาลเผย "นายกฯ" เตือนชาว กทม. ระวังอันตรายจากฝนฟ้าคะนอง ขอ มท. พร้อมประสานกทม. เตรียมความพร้อมช่วยเหลือประชาชนอย่างเต็มที่
โฆษกรัฐบาลเผย "นายกฯ" เตือนชาว กทม. ระวังอันตรายจากฝนฟ้าคะนอง ขอ มท. พร้อมประสานกทม. เตรียมความพร้อมช่วยเหลือประชาชนอย่างเต็มที่
วันที่ 16 สิงหาคม 2565 นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า กรมอุตุนิยมวิทยา ได้คาดการณ์ว่าวันนี้ กรุงเทพมหานครจะมีฝนฟ้าคะนองร้อยละ 80 ของพื้นที่ และมีฝนตกหนักบางแห่ง จากอิทธิพลของร่องมรสุมจะเลื่อนลงมาพาดผ่านภาคเหนือ และภาคตะวันออกเฉียงเหนือตอนบน เข้าสู่หย่อมความกดอากาศต่ำที่ปกคลุมบริเวณทะเลจีนใต้ตอนบน ทำให้ประเทศไทยจะมีฝนเพิ่มขึ้น และมีฝนตกหนักบางแห่งในภาคเหนือ ภาคตะวันออกเฉียงเหนือ ภาคกลาง รวมทั้งกรุงเทพมหานครและปริมณฑล ภาคตะวันออกตั้งแต่ในช่วงวันที่ 16 – 20 สิงหาคม 2565 นี้
โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับกระทรวงมหาดไทยประสานกับกรุงเทพมหานคร เตรียมความพร้อมของเจ้าหน้าที่ อุปกรณ์และเฝ้าระวังจุดเสี่ยง ให้ความช่วยเหลือประชาชนในพื้นที่เสี่ยง ประชาชนที่อยู่นอกแนวคันกั้นน้ำ แนวเขื่อนชั่วคราว และประชาชนที่อยู่ริมคลอง ในพื้นที่เขตหนองจอก และเขตลาดกระบัง เตรียมขนย้ายสิ่งของให้อยู่ที่สูง และติดตามสถานการณ์น้ำอย่างใกล้ชิดจากกรมอุทกศาสตร์ กองทัพเรือ ด้วย
-----------------------------------------
วันเสาร์ที่ 2 กรกฎาคม 2565
กรมทางหลวง ดำเนินการทอดสะพานเบลี่ย์บนทางหลวงหมายเลข 108 ตอน แม่สุริน – ปางหมู จ.แม่ฮ่องสอน แล้วเสร็จ
เพื่อบรรเทาความเดือดร้อนในการสัญจรของประชาชน
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า ตามที่เมื่อวันที่ 30 มิ.ย. 2565 ได้เกิดสถานการณ์ฝนตกหนักและมีน้ำป่าไหลหลากจนทำให้สะพานขาดบนทางหลวงหมายเลข 108 ตอน แม่สุริน - ปางหมู ช่วง กม. ที่ 340+200 (สะพานห้วยแม่สะมาด 1) อำเภอเมือง จังหวัดแม่ฮ่องสอน ส่งผลให้ประชาชนผู้ใช้ทางไม่สามารถสัญจรผ่านได้ นั้น
ขณะนี้ กรมทางหลวง (ทล.) โดยแขวงทางหลวงแม่ฮ่องสอน ร่วมกับศูนย์สร้างและบูรณะสะพานที่ 1 (พิจิตร) ซึ่งมีความพร้อมทั้งเจ้าหน้าที่ ยานพาหนะ เครื่องจักร และเครื่องมือ ได้เร่งดำเนินการทอดสะพานเบลี่ย์ (สะพานเหล็กชั่วคราว) ตลอดทั้งคืนของวันที่ผ่านมา จนการทอดสะพานแล้วเสร็จ และสามารถเปิดการจราจรได้แล้วในวันนี้ (2 ก.ค. 2565) เมื่อเวลาประมาณ 06.00 น. เพื่อบรรเทาความเดือดร้อนของประชาชนให้สามารถสัญจรไปมา โดย ทล. จะทำการสำรวจความเสียหายและบูรณะปรับปรุงซ่อมแซมสะพานดังกล่าวอย่างถาวรต่อไป
ทั้งนี้ เพื่อความปลอดภัยสำหรับผู้ใช้เส้นทาง ได้จำกัดน้ำหนักของยานพาหนะที่จะผ่านสะพานเบลี่ย์ไว้ไม่เกิน 15 ตัน สำหรับยานพาหนะที่มีน้ำหนักเกินกว่าที่กำหนด ให้ใช้ทางหลวงหมายเลข 1095 พร้อมขอความร่วมมือผู้ใช้เส้นทางโปรดสังเกตป้ายแนะนำ ป้ายเตือน ตามที่ได้ติดตั้งไว้ และขับขี่อย่างระมัดระวัง ปฏิบัติตามกฎจราจรและคำแนะนำของเจ้าหน้าที่อย่างเคร่งครัด
หากประชาชนพบเห็นถนน/สะพานชำรุดเสียหายหรือต้องการความช่วยเหลือ สามารถแจ้งเหตุได้ที่สำนักงานทางหลวง แขวงทางหลวง หมวดทางหลวงในพื้นที่ทั่วประเทศ และสายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
วันพุธที่ 17 พฤศจิกายน 2564
กระทรวงยุติธรรม โดยสำนักงานกิจการยุติธรรม เผยการปรับเพิ่มเกณฑ์อายุขั้นต่ำในการรับโทษทางอาญา ช่วยลดอัตราการกระทำผิดซ้ำ
กระทรวงยุติธรรม โดยสำนักงานกิจการยุติธรรม เผยการปรับเพิ่มเกณฑ์อายุขั้นต่ำในการรับโทษทางอาญา ช่วยลดอัตราการกระทำผิดซ้ำ
พันตำรวจโท พงษ์ธร ธัญญสิริ ผู้อำนวยการสำนักงานกิจการยุติธรรม เปิดเผยว่า ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม และนางขัตติยา รัตนดิลก ผู้อำนวยการสถาบันวิจัยและพัฒนากระบวนการยุติธรรม สำนักงานกิจการยุติธรรม ได้เข้าร่วมการประชุมสภาผู้แทนราษฎร เพื่อร่วมแถลงและชี้แจงรายละเอียดของร่างพ.ร.บ.แก้ไขเพิ่มเติมประมวลกฎหมายอาญา (ฉบับที่...) พ.ศ. .... ซึ่งกระทรวงยุติธรรม โดยสำนักงานกิจการยุติธรรมเป็นผู้ยกร่างกฎหมาย และทางคณะกรรมาธิการวิสามัญฯได้พิจารณาเสร็จแล้ว โดยสภาผู้แทนราษฎรได้เห็นชอบ หลักการและสาระสำคัญของร่างกฎหมาย คือ “การปรับเพิ่มเกณฑ์อายุขั้นต่ำในการรับโทษทางอาญา จากเดิม 10 ปี แก้ไขเป็น 12 ปี” โดยเสนอให้มีการแก้ไขเพิ่มเติมประมวลกฎหมายอาญา 2 มาตรา ได้แก่ มาตรา 73 และมาตรา 74 ไปแล้ว และได้ส่งร่างกฎหมายดังกล่าวเข้าสู่การพิจารณาของวุฒิสภาต่อไป
พันตำรวจโท พงษ์ธร เปิดเผยอีกว่า นายสมศักดิ์ เทพสุทิน รัฐมนตรีว่าการกระทรวงยุติธรรม เล็งเห็นว่าการนำเด็กเข้าสู่กระบวนการยุติธรรมตั้งแต่อายุยังน้อย จะมีแต่ผลเสียมากกว่าผลดี จึงเกิดการผลักดันร่างกฎหมายฉบับดังกล่าวนี้ขึ้น เพื่อประโยชน์ต่อเด็กและเยาวชน และสังคมโดยตรง ซึ่งมิติการทำงานของร่างกฎหมายใหม่จะมุ่งเน้นให้เด็กได้รับการปฏิบัติที่เหมาะสมกับช่วงวัย และพัฒนาการทางด้านร่างกาย จิตใจ ความคิด การใช้ภาษาและการแก้ปัญหา และต่อครอบครัวและสังคม จะช่วยลดภาระค่าใช้จ่ายในการประกันตัว และยังช่วยลดอัตราการกระทำผิดซ้ำ ตลอดจนภาพรวมของประเทศ คือจะทำให้ไทยเราทำตามอนุสัญญาว่าด้วยสิทธิเด็ก (Convention on the Rights of the Child -CRC) และกลไกของ Universal Periodic Review (UPR)
ทั้งนี้ กระทรวงยุติธรรมโดยสำนักงานกิจการยุติธรรมจะขับเคลื่อนเรื่องการเตรียมความพร้อมในการบังคับใช้กฎหมาย ร่วมกับหน่วยงานเครือข่ายในกระบวนการยุติธรรมสำหรับเด็กและเยาวชน และกระบวนการคุ้มครองสวัสดิภาพและสงเคราะห์เด็ก รวมถึงผลักดันเรื่องดังกล่าวผ่านทางคณะอนุกรรมการพัฒนากฎหมายและการบังคับใช้ ของคณะกรรมการพัฒนาการบริหารงานยุติธรรมแห่งชาติ (กพยช.) ต่อไป
วันอาทิตย์ที่ 23 มกราคม 2565
ดีอีเอส  เผยสัปดาห์ล่าสุดศูนย์ต่อต้านข่าวปลอมพบข่าวโควิดที่ต้องตรวจสอบ 21 เรื่อง
ดีอีเอส  เผยสัปดาห์ล่าสุดศูนย์ต่อต้านข่าวปลอมพบข่าวโควิดที่ต้องตรวจสอบ 21 เรื่อง
“นพวรรณ”โฆษกดีอีเอสฝ่ายการเมืองสรุปสถานการณ์ข่าวปลอมรายสัปดาห์ล่าสุดพบประเด็นโควิดติดโผ21เรื่องจากจำนวนข่าว116เรื่องที่ต้องดำเนินการตรวจสอบ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมประจำสัปดาห์ระหว่างวันที่ 14-20ม.ค. 65โดยศูนย์ต่อต้านข่าวปลอมมีข้อความที่เข้ามาทั้งสิ้น11,540,617ข้อความจากการคัดกรองมีข้อความที่ต้องดำเนินการตรวจสอบ(Verify)จำนวน231ข้อความรวมเรื่องที่ต้องดำเนินการตรวจสอบ116เรื่องโดยเป็นข่าวเกี่ยวกับโควิด21เรื่อง
ขณะที่ในภาพรวมทั้ง116เรื่องแบ่งตาม4กลุ่มข่าวได้ดังนี้กลุ่มนโยบายรัฐบาล/ข่าวสารทางราชการ74เรื่องกลุ่มผลิตภัณฑ์สุขภาพรวมถึงสินค้าและบริการที่ผิดกฎหมายอื่นๆ29เรื่องกลุ่มภัยพิบัติ6เรื่องและกลุ่มเศรษฐกิจ7เรื่องโดยในภาพรวมได้รับการตรวจสอบกลับมาแล้ว66เรื่อง
ทั้งนี้จากการประสานงานกับหน่วยงานที่เกี่ยวข้องเพื่อตรวจสอบล่าสุดได้รับผลตรวจสอบกลับมาแล้ว66เรื่องซึ่งจำนวนกว่า30เรื่องเป็นข่าวจริงจึงถือเป็นเรื่องน่ายินดีที่จากการรณรงค์สร้างการรับรู้ของศูนย์ข่าวปลอมทำให้ประชาชนรู้เท่าทันข่าวปลอมที่เผยแพร่บนโซเชียลมากขึ้นและตื่นตัวที่จะแจ้งเบาะแสมาให้เราตรวจสอบทำให้สัดส่วนของข่าวจริงมีแนวโน้มขยับเพิ่มขึ้น
“ต้องขอบคุณทุกฝ่ายที่ช่วยกันทำงานแก้ไขปัญหาข่าวปลอมและอยากขอความร่วมมือจากประชาชนอย่างต่อเนื่องเมื่อได้รับข่าวสารข้อมูลผ่านโซเชียลควรตรวจสอบให้รอบด้านเลือกเชื่อเลือกแชร์และสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenter เว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87”นางสาวนพวรรณกล่าว
**********
วันพฤหัสบดีที่ 2 มิถุนายน 2565
ชัยวุฒิ ย้ำ PDPA คุ้มครอง ปชช. ถ่ายรูปและโพสต์ได้ เเต่ต้องไม่ทำให้ผู้อื่นเสียหาย
ชัยวุฒิ ย้ำ PDPA คุ้มครอง ปชช. ถ่ายรูปและโพสต์ได้ เเต่ต้องไม่ทำให้ผู้อื่นเสียหาย
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจเเละสังคม (ดีอีเอส) เปิดเผยว่า วันที่ 1 มิถุนายน 2565 นี้ ก็จะเป็นวันสำคัญที่พระราชบัญญัติคุ้มครองข้อมูลส่วนบุคคลจะมีผลบังคับใช้ ข้อมูลส่วนบุคคลของเราก็คือข้อมูลที่เราไปติดต่อธุรกิจ ติดต่อร้านค้าต่าง ๆ เราก็จะให้ชื่อ ที่อยู่ เบอร์โทรศัพท์ และข้อมูลส่วนตัวต่าง ๆ ในการทำธุรกรรมที่เรามีกิจการ เช่นอาจจะมีบริษัทประกันภัยชีวิต ธนาคาร ร้านค้าออนไลน์ หรือการไปซื้อยา ไปร้านเสริมสวย เค้าจะมีข้อมูลของลูกค้าที่เราไปให้ไว้ ข้อมูลเหล่านี้จะได้รับความคุ้มครองตามกฎหมาย คือ ร้านค้าหรือธุรกิจที่เก็บข้อมูลร้านค้าจะต้องเก็บให้ดี ห้ามให้รั่วไหล หรือห้ามเอาไปขาย หรือเอาไปใช้ประโยชน์ในทางมิชอบ ซึ่งอันนี้มีความผิดตามกฎหมายนี้
ประชาชนก็จะมีสิทธิ์ในข้อมูลของตัวเอง ถ้าท่านไม่ให้ความยินยอมร้านค้าหรือธุรกิจที่เอาข้อมูลของท่านไป จะเอาข้อมูลนั้นไปใช้ไม่ได้ ซึ่งอันนี้ก็เป็นกฎหมายที่มีประโยชน์จริงๆในการคุ้มครองข้อมูลของประชาชนเพื่อให้ประชาชนมีความมั่นใจในการให้ข้อมูลกับกิจการร้านค้าต่างๆซึ่งจะทำให้เกิดความเชื่อมั่นในระบบเศรษฐกิจดิจิทัลมากขึ้น
ส่วนที่มีข้อกังวลเกี่ยวกับ PDPA หรือ พระราชบัญญัติคุ้มครองข้อมูลส่วนบุคคล ก็คือการถ่ายภาพ ก็เรียนว่า การที่เราไปถ่ายภาพแล้วไปติดบุคคลอื่นเข้ามาในภาพ ซึ่งเราไม่รู้จักแล้วติดโดยบังเอิญ อันนี้ไม่มีความผิด แม้ว่าเราจะเอาภาพนั้นไปโพสต์ไปใช้ในเรื่องส่วนตัว ถ้าไม่ได้ไปทำให้เค้าเสียหาย ไม่ได้ตั้งใจไปให้เค้าเกิดความเสื่อมเสีย มันไม่มีความผิด อันนี้ไม่ถือว่าเป็นความผิดพระราชบัญญัติคุ้มครองข้อมูลส่วนบุคคล รวมถึงเรื่องกล้องวงจรปิดที่เราติดไว้ที่บ้าน แล้วไปติดภาพของคนที่เดินผ่านไปผ่านมา ถ้าเราไม่ได้เอาไปใช้ประโยชน์ในทางที่มิชอบ เป็นข้อมูลที่เราเก็บไว้เพื่อป้องกันอาชญากรรมก็ไม่มีความผิด
อย่างไรก็ตาม นายชัยวุฒิ ยังย้ำด้วยว่า กฎหมายคุ้มครองข้อมูลส่วนบุคคล หรือที่เรียกย่อๆ ว่า PDPA เป็นกฎหมายที่คุ้มครองสิทธิของประชาชน ดูแลประชาชนในเรื่องข้อมูลข่าวสารของท่าน ไม่ใช่กฎหมายที่มุ่งจะไปเอาผิดหรือลงโทษใครเพราะงั้นไม่ต้องวิตกกังวล เพียงแต่ว่า ถ้าข้อมูลของท่านมีการรั่วไหล มีการนำไปใช้ที่ไม่ถูกต้อง ท่านก็ร้องเรียนติดต่อเข้ามาได้ ตามกฎหมายก็สามารถดำเนินคดีเอาผิดกับคนที่เอาข้อมูลไปใช้ได้ ก็ทำให้ข้อมูลส่วนตัวของท่านได้รับความคุ้มครอง เป็นประโยชน์ต่อพี่น้องประชาชนทุกคนแน่นอน
**********************
วันจันทร์ที่ 13 ธันวาคม 2564
รมว.สุริยะ เปิดโรงงานผลิตแบตเตอรี่ลิเทียมไออน กำลังการผลิตขนาดใหญ่ที่สุดในภูมิภาคอาเซียน
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในการเปิดโรงงานการผลิตแห่งใหม่ของ บริษัท อมิตา เทคโนโลยี (ประเทศไทย) จำกัด ซึ่งเป็นบริษัทย่อยในกลุ่มของ บริษัท พลังงานบริสุทธิ์ จำกัด (มหาชน)
รมว.สุริยะ เปิดโรงงานผลิตแบตเตอรี่ลิเทียมไออน กำลังการผลิตขนาดใหญ่ที่สุดในภูมิภาคอาเซียน
วันนี้ (12 ธันวาคม 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เป็นประธานในการเปิดโรงงานการผลิตแห่งใหม่ของ บริษัท อมิตา เทคโนโลยี (ประเทศไทย) จำกัด ซึ่งเป็นบริษัทย่อยในกลุ่มของ บริษัท พลังงานบริสุทธิ์ จำกัด (มหาชน) "Grand opening celebration of the first Gigafactory in ASEAN : Energy Transformation to the Future : พลังงานเพื่ออนาคต โดยมีนายสมโภชน์ อาหุนัย ประธานเจ้าหน้าที่บริหารกลุ่มพลังงานบริสุทธ์ และนายชาญยุทธ ฉายาวัฒนะ รองประธานเจ้าหน้าที่บริหาร บริษัท อมิตา เทคดนดลยี (ประเทศไทย) จำกัด ร่วมให้การต้อนรับ และมีนายสุชาติ ชมกลิ่น รัฐมนตรีว่าการกระทรวงแรงงาน นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายใบน้อย สุวรรณชาตรี ผู้ตรวจราชการกระทรวงอุตสาหกรรม นายวีระกิตติ์ รันทกิจธนวัชร์ รองอธิบดีกรมโรงงานอุตสาหกรรม รักษาการในตำแหน่ง ผู้ตรวจราชการกระทรวงอุตสาหกรรม ร่วมเป็นเกียรติ ณ บริษัท อมิตา เทคโนโลยี (ประเทศไทย) จำกัด นิคมอุตสาหกรรม ฉะเชิงเทรา บลูเทค ซิตี้ อำเภอบางปะกง จังหวัดฉะเชิงเทรา
สำหรับบริษัท อมิตา เทคโนโลยี (ประเทศไทย) จำกัด นั้นเป็นบริษัทในกลุ่มย่อยของ บริษัท พลังงานบริสุทธิ์ จำกัด (มหาชน) ผู้ผลิตและจำหน่ายโรงงานผลิตแบตเตอรี่ลิเทียมไอออนและระบบกักเก็บพลังงานแบบครบวงจรที่ทันสมัยและมีกำลังการผลิตขนาดใหญ่ที่สุดในภูมิภาคอาเซียน โดยได้รับความร่วมมือจากบริษัท อมิตา เทคโนโลยี อิงค์ (ไต้หวัน) ซึ่งเป็นผู้ผลิตและจำหน่ายแบตเตอรี่ลิเทียมไอออนในไต้หวันมากว่า 20 ปีที่ร่วมถ่ายทอดประสบการณ์และเทคโนโลยีในการสร้างโรงงาน ซึ่งเป็นโรงงานแบตเตอรี่แห่งแรกที่มีกำลังการผลิตสูงถึง 1 กิกะวัตต์ชั่วโมงต่อปี โดยระยะแรกมีความพร้อมที่จะขยายกำลังการผลิตได้สูงสุดถึง 4 กิกะวัตต์ชั่วโมงต่อปีในทันทีและในอนาคตเตรียมแผนขยายกำลังการผลิตสู่ 50 กิกะวัตต์ชั่วโมงต่อปี โดยโรงงานฯ มีพื้นที่การผลิตภายในโรงงานรวมกว่า 80,000 ตารางเมตร เป็นโรงงานผลิตแบตเตอรี่ลิเทียมไอออน ชนิด Pouch Cell (แบตเตอรี่แบบถุง) ด้วยเทคโนโลยีสมัยใหม่และวัสดุที่มีความปลอดภัยสูงในการผลิตเซลล์แบตเตอรี่ให้สามารถจุพลังงานได้สูง มีน้ำหนักเบา มีอายุการใช้งานที่ยาวนาน ไม่มีส่วนประกอบของสารที่เป็นอันตราย เช่น กรดหรือตะกั่ว และใช้เทคนิคพิเศษในการผลิตเซลล์ เพื่อให้สามารถคัดแยกแผ่นขั้วบวกและขั้วลบได้ง่ายในขั้นตอนของการรีไซเคิลเมื่อแบตเตอรี่หมดอายุการใช้งาน จึงทำให้เป็นแบตเตอรี่ที่เป็นมิตรต่อสิ่งแวดล้อม
-------------------------------------------
วันอาทิตย์ที่ 10 ตุลาคม 2564
รัฐบาลเตือนผู้ประกอบการโรงแรมที่ร่วมโครงการเราเที่ยวด้วยกันอย่าฉวยโอกาสขึ้นราคาที่พัก เผยภาครัฐมีการติดตามข้อมูลหากพบการทำผิดตัดสิทธิ์ร่วมโครงการครั้งต่อไป
รัฐบาลเตือนผู้ประกอบการโรงแรมที่ร่วมโครงการเราเที่ยวด้วยกันอย่าฉวยโอกาสขึ้นราคาที่พัก เผยภาครัฐมีการติดตามข้อมูลหากพบการทำผิดตัดสิทธิ์ร่วมโครงการครั้งต่อไป
วันที่10ต.ค. 64น.ส.ไตรศุลีไตรสรณกุลรองโฆษกประจำสำนักนายกรัฐมนตรีกล่าวว่าตามที่รัฐบาลได้เริ่มโครงการเราเที่ยวด้วยกันเฟส3โดยเปิดให้ประชาชนผู้ร่วมโครงการใช้สิทธิจองที่พักตามโครงการตั้งแต่วันที่8ต.ค.เป็นต้นมาได้พบการร้องเรียนจากประชาชนมายังกระทรวงการท่องเที่ยวและกีฬารวมถึงการท่องเที่ยวแห่งประเทศไทย(ททท.)เป็นจำนวนมากถึงปัญหาที่โรงแรมที่พักซึ่งเข้าร่วมโครงการฯปรับขึ้นราคาเป็นจำนวนมากโดยเฉพาะที่พักในแหล่งท่องเที่ยวสำคัญเช่นภูเก็ตพัทยาหัวหินเชียงใหม่เขาใหญ่
ทั้งนี้รัฐบาลขอความร่วมมือผู้ประกอบการที่เข้าร่วมโครงการทุกรายให้คงกำหนดราคาที่พักในราคาปกติและเป็นธรรมอย่าฉวยโอกาสที่มีโครงการสนับสนุนจากรัฐบาลในการปรับขึ้นราคาเพราะไม่ว่าจะเป็นโครงการเราเที่ยวด้วยกันโครงการทัวร์เที่ยวไทยหรือโครงการอื่นๆของรัฐบาลมีขึ้นเพื่อเป็นการช่วยเหลือและเยียวยาทั้งผู้ประกอบการและประชาชนให้ร่วมกันประคองและผ่านพ้นช่วงวิกฤตโควิด-19ไปให้ได้ไม่ต้องการให้เกิดการเอารัดเอาเปรียบกัน
น.ส.ไตรศุลีกล่าวว่าทางการโดยหน่วยงานที่รับผิดชอบโครงการมีระบบการติดตามข้อมูลการร้องเรียนจากประชาชนซึ่งหากตรวจสอบพบว่าการฉวยโอกาสปรับขึ้นราคาที่พักหรือให้บริการจริงนอกจากจะถูกลงโทษตัดสิทธิ์จากโครงการในรอบนี้แล้วและส่งผลถึงการพิจารณาเข้าร่วมโครงการอื่นๆที่รัฐบาลจัดขึ้นในระยะต่อๆไปด้วย
สำหรับโครงการเราเที่ยวด้วยกันเฟส3ได้เปิดให้ผู้ที่ยังไม่เคยร่วมโครงการลงทะเบียนรับสิทธิได้ตั้งแต่วันที่24ก.ย. 64 ส่วนเคยลงทะเบียนและได้สิทธิในเฟส1และ2แล้วไม่ต้องลงทะเบียนใหม่โดยให้ใช้สิทธิจองโรงแรมที่พักตั้งแต่8ต.ค.64-23ม.ค.65เริ่มเดินทางเข้าที่พักได้ตั้งแต่15ต.ค. 64สิ้นสุดระยะเวลาเดินทางและเช็คเอาท์จากที่พักวันสุดท้ายในวันที่31ม.ค. 65 และขอรับสิทธิเงินส่วนลดค่าตั๋วเครื่องบินวันสุดท้าย1ก.พ. 65
————
วันพฤหัสบดีที่ 13 มกราคม 2565
Thailand-Japan to promote “Co-Creation” for future investment and sustainable socio-economic growth
Thailand-Japan to promote “Co-Creation” for future investment and sustainable socio-economic growth
January 13, 2022, at 0930hrs, at the Ivory Room, Thai Khu Fah Building, Government House, Mr. HAGIUDA Koichi, Ministry of Economy, Trade and Industry of Japan (METI), paid a courtesy call on Prime Minister and Defense Minister Gen. Prayut Chan-o-cha. Government Spokesperson Thanakorn Wangboonkongchana disclosed gist of the meeting as follows:
The Prime Minister welcomed H.E. Mr. Hagiuda, as this is his first visit to Thailand, and the first visit of Japanese METI Minister in 5 years. He also expressed confidence that the meeting would help strengthen economic strategic partnership between Thailand and Japan. As APEC Chair in 2022, Thailand stands ready to cooperate with Japan in various areas of mutual interest under the APEC framework, especially on the BCG Economic Model and Japan’s Green Growth Strategy, to achieve tangible outcome at both bilateral and multilateral levels.
Japanese METI Minister also expressed Japan’s commitment to promote economic cooperation with Thailand, especially in the areas related to BCG Economic Model and industrial investment and development. Thailand is Japan’s important trade and investment partner, and vice versa, with close cooperation in all sectors. Japanese METI Minister also affirmed Japan’s support for Thailand’s hosting of the 2022 APEC Summit and related meetings.
Both parties discussed various issues of mutual interest:
On industrial investment and development, the Prime Minister thanked Japanese private sector for their unwavering confidence on Thai economic potential, as Japan has been Thailand's number 1 foreign investors for decades, and is the latter’s important trade partner. He also affirmed the Thai Government’s commitment to promote business environment that is conducive to Japanese investment in Thailand. The Japanese METI Minister added that Thailand is one of the target countries under Japan’s initiative “Asia-Japan Investing for the Future (AJIF)”. Co-creation between private sectors would lead to future investment and sustainable socio-economic growth of the two countries and the Asian continent as a whole.
The Prime Minister also thanked METI for their collaboration in uplifting Thai industry through application of digital system, AI IoT, and 5G system. The collaboration will be further tightened to achieve SDGs in energy and carbon dioxide emissions reduction. He also thanked Japan for taking part in Thailand’s human resource development which would, in turn, support Japanese investment in Thailand’s S-Curve industries in the long run.
After the meeting, the Prime Minister presided over the signing of the Memorandum of Cooperation on the Realization of Energy Partnership between the Government of the Kingdom of Thailand and the Government of Japan, which focuses on cooperation on clean and smart energy.
วันอังคารที่ 5 เมษายน 2565
ด่วน! นายกฯ สั่งทุกหน่วยช่วยเหลือชาวสุราษฎร์ - นครศรีฯ พร้อมแจ้งเตือน ปชช. 8 จว. ภาคใต้ รับมือน้ำท่วมน้ำป่า 5 - 8 เม.ย. 65
.....
พล.อ.ประยุทธ์ จันทร์โอชา นายกรัฐมนตรี และ รมว.กลาโหม ห่วงใยประชาชนใน จ.สุราษฎร์ธานี และนครศรีธรรมราช หลังฝนตกหนักในพื้นที่ เกิดน้ำท่วมฉับพลัน น้ำป่าไหลหลาก และรถไม่สามารถสัญจรได้ จึงสั่งการศูนย์บัญชาการเหตุการณ์ อุทกภัย วาตภัย และดินถล่มของทั้งสองจังหวัด เร่งอพยพผู้ประสบภัยและช่วยเหลือตามระเบียบราชการโดยเร็ว
.
พร้อมให้ทุกหน่วยงานที่เกี่ยวข้องเตรียมรับมือสถานการณ์ - แจ้งเตือนประชาชนเฝ้าระวังพื้นที่เสี่ยงน้ำท่วมฉับพลัน น้ำป่าไหลหลาก ในช่วงวันที่ 5 – 8 เม.ย. 65 บริเวณ จ.ชุมพร สุราษฎร์ธานี นครศรีธรรมราช พัทลุง สงขลา ปัตตานี ยะลา และนราธิวาส เนื่องจากยังมีแนวโน้มฝนตกต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/53308
#ไทยคู่ฟ้า#ร่วมต้านโควิด19
-------------------
วันเสาร์ที่ 18 มิถุนายน 2565
โฆษกรัฐบาลเผยนายกฯ พอใจGoogle ชี้ทิศทางการท่องเที่ยวในประเทศไทยเป็นที่สนใจ พร้อมกำชับสั่งการหน่วยงานที่เกี่ยวข้องปรับยุทธศาสตร์การท่องเที่ยวให้เท่าทันตามทิศทางรูปแบบการท่องเที่ยวในปัจจุบัน
โฆษกรัฐบาลเผยนายกฯ พอใจGoogle ชี้ทิศทางการท่องเที่ยวในประเทศไทยเป็นที่สนใจ พร้อมกำชับสั่งการหน่วยงานที่เกี่ยวข้องปรับยุทธศาสตร์การท่องเที่ยวให้เท่าทันตามทิศทางรูปแบบการท่องเที่ยวในปัจจุบัน
วันนี้ (18 มิ.ย. 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณทุกภาคส่วนที่ร่วมทำงานส่งเสริมอุตสาหกรรมการท่องเที่ยวของไทยให้เป็นที่สนใจของนักท่องเที่ยวทั่วโลก จนภาคเอกชนระดับโลกอย่าง Google ประกาศว่าทิศทางภาคการท่องเที่ยวไทยว่ามีแนวโน้มฟื้นตัวอย่างเห็นได้ชัด ซึ่งเป็นผลจากการพบว่ามีผู้ค้นหาข้อมูลเกี่ยวกับประเทศไทยเพิ่มขึ้น
โฆษกประจำสำนักนายกรัฐมนตรี กล่าวว่า ในการประชุม Google Hotelier Summit 2022 ที่กรุงเทพมหานคร โดยในการประชุมได้เปิดเผยทิศทางของอุตสาหกรรมการท่องเที่ยวในภูมิภาค ซึ่ง Google พบว่า ภาคการท่องเที่ยวในภูมิภาคเริ่มมีสัญญาณฟื้นตัว โดยในส่วนของท่องเที่ยวไทยเริ่มมีการฟื้นตัวขึ้นอย่างเห็นได้ชัด หลังภาครัฐยกเลิกการระบบลงทะเบียนในระบบ Test & Go ตั้งแต่วันที่ 1 พฤษภาคม 2565 ซึ่งจากข้อมูลการค้นหาของ Google พบว่า มีผู้ค้นหาข้อมูลเกี่ยวกับประเทศไทยเพิ่มขึ้นอย่างมีนัยสำคัญ
โฆษกประจำสำนักนายกรัฐมนตรี กล่าวเพิ่มเติมว่า ท่ามกลางสถานการณ์การแพร่ระบาดโรคโควิด-19 ที่คลี่คลายลง การท่องเที่ยวแห่งประเทศไทยพบว่า แนวโน้มของผู้คนที่เริ่มกลับมาเดินทางอีกครั้งมีแนวโน้มการท่องเที่ยวพร้อมกับทำงานควบคู่กัน โดยนักท่องเที่ยวมีความสนใจในเรื่องความยั่งยืน และสนใจในนวัตกรรมและเทคโนโลยีดิจิทัลที่เป็นมิตรต่อสิ่งแวดล้อม
“การฟื้นตัวของภาคการท่องเที่ยวนี้ สะท้อนถึงความสำเร็จในการกำหนดนโยบายด้านการท่องเที่ยวของรัฐบาล ซึ่งส่งเสริมการฟื้นตัวของภาคการท่องเที่ยว ร่วมกับการปรับมาตรการด้านสาธารณสุขตามสถานการณ์การแพร่ระบาดโรคโควิด-19 ที่คลี่คลายลง ซึ่งเป็นไปตามการสั่งงานของนายกรัฐมนตรี รวมทั้ง นายกรัฐมนตรีเห็นถึงการเปลี่ยนแปลงของทิศทางอุตสาหกรรมการท่องเที่ยว โดยได้กำชับให้หน่วยงานที่เกี่ยวข้อง ปรับยุทธศาสตร์ เตรียมรับมือ และปรับตัว พร้อมเปลี่ยนแปลงสู่แนวโน้มการท่องเที่ยวตามรูปแบบ รวมทั้งพร้อมสนับสนุนการเป็น R&D Tourism ยกระดับห่วงโซ่อุปทานอุตสาหกรรมท่องเที่ยวให้สอดคล้องและใช้ประโยชน์จากการเปลี่ยนแปลงดิจิทัล”
วันอังคารที่ 9 พฤศจิกายน 2564
ครม. เปิดทางรัฐวิสาหกิจ ซื้อวัคซีน “ซิโนฟาร์ม” ฉีดให้พนักงาน-ลูกจ้างในสังกัด ปี 2564 และ ปี 2565-2568
ครม. เปิดทางรัฐวิสาหกิจ ซื้อวัคซีน “ซิโนฟาร์ม” ฉีดให้พนักงาน-ลูกจ้างในสังกัด ปี 2564 และ ปี 2565-2568
นาย ธนกร วังบุญคงชนะ โฆษกประจำสำนักนายกรัฐมนตรี เผยว่า ที่ประชุมคณะรัฐมนตรีเห็นชอบการกำหนดเขตสภาพการจ้างที่เกี่ยวกับการเงินสำหรับรัฐวิสาหกิจแต่ละแห่งที่รัฐวิสาหกิจนั้นอาจดำเนินการเองได้ ตามมาตรา 13(2) แห่งพระราชบัญญัติแรงงานรัฐวิสาหกิจสัมพันธ์ พ.ศ.2543 กรณีการจัดหาวัคซีนป้องกันโรคติดเชื้อไวรัสโคโรนา 2019 (COVID-19) เพื่อให้รัฐวิสาหกิจที่มีความพร้อมสามารถจัดหาวัคซีนป้องกันโรคโควิด 19 (ซิโนฟาร์ม) จากกรมควบคุมโรค องค์การเภสัชกรรม สถาบันวัคซีนแห่งชาติ สภากาชาดไทย ราชวิทยาลัยจุฬาภรณ์ หรือหน่วยงานของรัฐที่มีหน้าที่และอำนาจในการให้การบริการทางการแพทย์หรือสาธารณสุข เพื่อให้บริการแก่พนักงานและลูกจ้างของรัฐวิสาหกิจ ตามระเบียบและแผนการใช้จ่ายงบประมาณของรัฐวิสาหกิจ โดยไม่ให้มีผลกระทบต่องบประมาณและให้มีผลใช้บังคับตั้งแต่วันที่ 14 มิถุนายน 2564 เป็นต้นไป
ทั้งนี้ กระทรวงแรงงานได้ประมาณค่าใช้จ่ายในการจัดหาวัคซีนป้องกันโรคโควิด 19 (ซิโนฟาร์ม) จากรัฐวิสาหกิจตามพระราชบัญญัติแรงงานรัฐวิสาหกิจสัมพันธ์ พ.ศ.2543 ซึ่งในปี 2564 มีรัฐวิสาหกิจจำนวนทั้งสิ้น 58 แห่งและมีพนักงานและลูกจ้างของรัฐวิสาหกิจรวมทั้งสิ้นจำนวน 261,464 คน โดยในจำนวนนี้ มีรัฐวิสาหกิจที่มีความจำเป็นเร่งด่วนในการจัดหาวัคซีนรวมทั้งสิ้น 40 แห่ง และมีพนักงานและลูกจ้างของรัฐวิสาหกิจที่แสดงความประสงค์ขอรับการฉีดวัคซีนจำนวนทั้งสิ้น 117,677 คน
ซึ่งในปี 2564 กำหนดไว้จำนวน 2 เข็ม x จำนวนพนักงานและลูกจ้างของรัฐวิสาหกิจที่ประสงค์ขอรับวัคซีน 117,677 คน และในปี 2565-2568 จำนวน 2 เข็ม x จำนวนพนักงานและลูกจ้างของรัฐวิสาหกิจทั้งหมด 58 แห่ง จำนวน 261,464 คน
โฆษกประจำสำนักนายกรัฐมนตรีกล่าวว่า การดำเนินการดังกล่าวจะช่วยกระตุ้นเศรษฐกิจและสังคมภายในประเทศให้กลับเข้าสู่ภาวะปกติ เพื่อผลักดันการเปิดประเทศ ฟื้นฟูอุตสาหกรรมการท่องเที่ยวให้สามารถรองรับนักท่องเที่ยวทั้งชาวไทยและต่างชาติได้ อีกทั้งยังต้องคำนึงถึงประโยชน์ที่ลูกจ้างรัฐวิสาหกิจแต่ละแห่งจะได้รับเป็นสำคัญ ตามความจำเป็น คุ้มค่า และประหยัด ซึ่งจะมีระบบการกำกับ ติดตาม ตรวจสอบค่าใช้จ่าย ให้เป็นไปตามหลักเกณฑ์ วิธีการ เงื่อนไข อัตราที่กำหนด ตามพระราชบัญญัติวินัยการเงินการคลังของรัฐ พ.ศ. 2561 อีกด้วย
วันอังคารที่ 22 กุมภาพันธ์ 2565
รัฐจัดสัมมนาใหญ่ “โอกาสและความท้าทายจากความสัมพันธ์ไทย-ซาอุ” สร้างการรับรู้ผ่าน FB live เพจ “ข่าว ศอ.บต.”  พุธ  23 ก.พ. นี้
รัฐจัดสัมมนาใหญ่ “โอกาสและความท้าทายจากความสัมพันธ์ไทย-ซาอุ” สร้างการรับรู้ผ่าน FB live เพจ “ข่าว ศอ.บต.”  พุธ  23 ก.พ. นี้
วันนี้ (22 กุมภาพันธ์ 2565) นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่นายกรัฐมนตรี พล.อ.ประยุทธ์ จันทร์โอชา ได้มอบนโยบายแก่ศูนย์อำนวยการบริหารจังหวัดชายแดนภาคใต้ (ศอ.บต.) เรื่องการขับเคลื่อนการพัฒนาต่อยอดการฟื้นความสัมพันธ์ ไทย - ซาอุดิอาระเบีย ต้องเป็นไปอย่างมีส่วนร่วมจากทุกภาคส่วน ซึ่งทาง ศอ.บต. กำหนดการจัดสัมมนาเพื่อระดมความคิดเห็นและรับฟังข้อเสนอแนะไว้สองครั้ง โดยการสัมมนากลุ่มย่อย (Focus Group) ได้จัดไปแล้วเมื่อวันที่ 14 - 15 ก.พ. ที่ผ่านมา และ ในวันที่ 23 ก.พ.นี้ จะเป็นการสัมมนาใหญ่ ที่มหาวิทยาลัยฟาฏอนี นายกรัฐมนตรีจะแสดงปาฐกถา หัวข้อ “ความสำเร็จของการฟื้นฟูความสัมพันธ์ไทย-ซาอุดิอาระเบีย โอกาสและศักยภาพของประเทศไทยและจังหวัดชายแดนภาคใต้ ภายใต้ศักราชใหม่ของความสัมพันธ์ที่สมบูรณ์ “ ผ่านระบบการปรับทางไกล และมีการบรรยายจากอุปทูตไทยประจำประเทศซาอุดิอาระเบีย และอุปทูตซาอุดิอาระเบียประจําประเทศไทยในหัวข้อดังกล่าวด้วย
ทั้งนี้ การส่งเสริมความร่วมมือของสองประเทศ ประกอบด้วยมิติต่าง ๆ 9 ด้าน กล่าวคือ การท่องเที่ยว พลังงาน แรงงาน อาหาร การค้าและการลงทุน สุขภาพ ความมั่นคง การศึกษาและศาสนา และ การกีฬา สำหรับจังหวัดชายแดนภาคใต้มีความร่วมมือกับประเทศซาอุดิอาระเบียมาอย่างยาวนาน แม้ในห้วงเวลาที่สองประเทศไม่ได้มีความสัมพันธ์ที่สมบูรณ์ ประชาชนในจังหวัดชายแดนภาคใต้เดินทางไปประกอบพิธีอุมเราะห์และพิธีฮัจญ์ ณ ประเทศซาอุดิอาระเบียทุกปี ดังนั้น ศอ.บต. จึงเป็นเจ้าภาพในการจัดประชุมเพื่อระดมความเห็นจากทุกภาคส่วน ครอบคลุมผู้นำศาสนา ผู้นำท้องถิ่น-ท้องที่ ข้าราชการ แรงงานไทยที่เดินทางไปทำงานที่ซาอุฯ และประชาชนทุกสาขาอาชีพ กว่า 500 คน ที่มีประสบการณ์ทั้งการเรียน การทำงานและการใช้ชีวิตในราชอาณาจักรซาอุดิอาระเบีย ซึ่งข้อมูลจากการสัมมนา จะถูกรวบรวมและเสนอต่อรัฐบาลเพื่อใช้ประกอบการจัดทำนโยบายและแนวทางการพัฒนาร่วมกับซาอุดิอาระเบียต่อไป
ประชาชนผู้สนใจ สามารถรับชม Live สด การสัมมนาเชิงปฏิบัติการ “โอกาส ศักยภาพและความท้าทายของจังหวัดชายแดนภาคใต้และของประเทศไทยภายหลังรัฐบาลเปิดศักราชใหม่ของความสัมพันธ์ไทยซาอุดิอาระเบียโดยสมบูรณ์” ในวันที่ 23 ก.พ.นี้ เวลา 08.00 – 16.30 น. ผ่านทางเพจ Face book : ข่าว ศอ.บต.
....................................
วันเสาร์ที่ 5 มีนาคม 2565
คำกล่าวของพลเอก ประยุทธ์ จันทร์โอชา นายกรัฐมนตรี เนื่องในวันข้อมูลเปิดนานาชาติ ประจำปี พ.ศ. 2565
วันที่ 5 มีนาคม 2565
ท่านผู้มีเกียรติทุกท่าน
ผมมีความยินดีเป็นอย่างยิ่งที่ได้มาเป็นส่วนหนึ่งของงาน “วันข้อมูลเปิดนานาชาติ ประจำปี พ.ศ. 2565” ซึ่งถือเป็นวันที่ทั่วโลกให้ความสำคัญในการตระหนักถึงการเปิดเผยข้อมูลระหว่างกันทั้งภาครัฐ ภาคเอกชน และภาคประชาชน
ที่ผ่านมารัฐบาลได้ตระหนักถึงความก้าวหน้าอย่างก้าวกระโดดของเทคโนโลยี รวมไปถึงข้อมูลข่าวสารที่มีปริมาณเพิ่มมากขึ้น จึงได้วางรากฐานในการพัฒนาระบบฐานข้อมูลขนาดใหญ่ และได้บูรณาการข้อมูลระหว่างหน่วยงานอย่างเป็นระบบมาอย่างต่อเนื่อง โดยมีเป้าหมายเพื่อให้ทุกภาคส่วนสามารถเข้าถึงข้อมูล และสามารถนำข้อมูลดังกล่าวไปใช้ต่อยอด ก่อให้เกิดนวัตกรรมที่ช่วยในการขับเคลื่อนการพัฒนาด้านต่าง ๆ ของประเทศอย่างเป็นรูปธรรม พร้อมส่งเสริมการมีส่วนร่วมของประชาชนในการตรวจสอบการบริหารงานของภาครัฐที่มุ่งเน้นความโปร่งใสเป็นสำคัญ
ในวันนี้ถือเป็นโอกาสที่ดีในการเปิดตัวโครงการ Open Data Hackathon 2022 เพื่อส่งเสริมการพัฒนาขีดความสามารถทางด้านการบริหารจัดการข้อมูล และสนับสนุนให้ภาครัฐ ภาคเอกชน ภาคประชาชน รวมทั้งเยาวชน ได้ร่วมกันแลกเปลี่ยนความรู้ในการใช้ข้อมูลเปิดภาครัฐ พร้อมทั้งส่งเสริมการมีส่วนร่วมในการสร้างนวัตกรรมการให้บริการระบบฐานข้อมูลที่มีประสิทธิภาพและตอบสนองความต้องการของผู้ใช้งานได้มากยิ่งขึ้น
ผมหวังเป็นอย่างยิ่งว่าการจัดงานในครั้งนี้จะสามารถนำไปสู่การสร้างเครือข่ายความร่วมมือในการสร้างระบบฐานข้อมูลเปิดที่มีความทันสมัย เชื่อมโยง โปร่งใสเกิดผลสัมฤทธิ์อย่างเป็นรูปธรรม พร้อมทั้งพัฒนาไปสู่การบริหารงานภาครัฐด้วยข้อมูลอย่างแท้จริง เพื่อขับเคลื่อนประเทศชาติให้เดินหน้าอย่างมั่นคง และประชาชนมีความมั่งคั่งอย่างยั่งยืนต่อไป
สวัสดีครับ
วันพุธที่ 16 มีนาคม 2565
“รมว.กษ.” ลงนาม MOU ไทย - บราซิล พร้อมสนับสนุนความร่วมมือด้านการเกษตรในสาขาต่าง ๆ
“รมว.กษ.” ลงนาม MOU ไทย - บราซิล พร้อมสนับสนุนความร่วมมือด้านการเกษตรในสาขาต่าง ๆ
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ เปิดเผยภายหลังพิธีลงนามบันทึกความเข้าใจว่าด้วยความร่วมมือด้านการเกษตร ระหว่างกระทรวงเกษตรและสหกรณ์แห่งราชอาณาจักรไทย กับกระทรวงเกษตร ปศุสัตว์ และอุปทานอาหารแห่งสหพันธ์สาธารณรัฐบราซิล โดยมี นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ และ นายสมชวน รัตนมังคลานนท์ รองปลัดกระทรวงเกษตรและสหกรณ์์ พร้อมด้วยผู้บริหารกระทรวงเกษตรฯ และผู้แทนจากกระทรวงการต่างประเทศ เข้าร่วม ณ กระทรวงเกษตรและสหกรณ์ ซึ่งความร่วมมือครั้งนี้มีวัตถุประสงค์ เพื่อสนับสนุนความร่วมมือด้านการเกษตรในสาขาต่าง ๆ อาทิ พืช ประมง ปศุสัตว์ ดิน การจัดการน้ำ การพัฒนาสหกรณ์การเกษตรและสถาบันเกษตรกร รวมถึงสาขาอื่น ๆ ที่ทั้งสองฝ่ายให้ความสนใจร่วมกัน โดยผ่านรูปแบบความร่วมมือของการแลกเปลี่ยนข้อมูลทางวิชาการ การวิจัย การฝึกอบรม การสัมมนา รวมไปถึงการถ่ายทอดเทคโนโลยีการเกษตร ซึ่งนับว่าจะเป็นอีกหนึ่งก้าวสำคัญของความร่วมมือในภาคเกษตรระหว่างไทยและบราซิลที่จะเกิดการดำเนินงานที่เป็นรูปธรรม เพื่อประโยชน์ต่อเกษตรกรของทั้งสองประเทศ รวมถึงการสร้างความสัมพันธ์ของทั้งสองฝ่าย
“กระทรวงเกษตรและสหกรณ์ รู้สึกยินดีเป็นอย่างยิ่งที่กระทรวงเกษตร ปศุสัตว์ และอุปทานอาหาร แห่งสหพันธ์สาธารณรัฐบราซิล จะเริ่มมีการดำเนินการความร่วมมือด้านการเกษตรร่วมกันอย่างเป็นทางการ นับตั้งแต่วันนี้ หลังจากที่มีความสัมพันธ์ทางการทูตระหว่างกันตั้งแต่ปี 2502 ซึ่งเป็นระยะเวลายาวนานถึง 63 ปี ทางประเทศไทยและสหพันธ์สาธารณรัฐบราซิล ต่างให้ความสำคัญต่อภาคการเกษตร และมีนโยบายภาคเกษตรกรรมอย่างจริงจังและต่อเนื่อง แม้ว่าจะห่างไกลกัน แต่ทั้งสองประเทศก็อยู่ในเขตการเกษตรของภูมิอากาศเขตร้อนเหมือนกัน ดังนั้น ภาควิชาความรู้จะสามารถแลกเปลี่ยนและนำสู่การปฏิบัติได้จริง ซึ่งความร่วมมือครั้งนี้ จะเป็นการกระชับความสัมพันธ์ด้านการเกษตรให้แน่นแฟ้นและใกล้ชิดยิ่งขึ้น และสามารถก่อให้เกิดประโยชน์ต่อภาคการเกษตรและเกษตรกรได้โดยตรง เพื่อนำไปสู่การพัฒนาศักยภาพด้านการเกษตรของทั้งสองประเทศ อันจะส่งผลให้บรรลุเป้าหมายการพัฒนาที่ยั่งยืน 2030” รัฐมนตรีว่าการกระทรวงเกษตรและสหกรณ์ กล่าว
ทั้งนี้ รัฐมนตรีว่าการกระทรวงเกษตรและสหกรณ์ ได้ขอให้เอกอัครราชทูตสหพันธ์สาธารณรัฐบราซิล ประจำประเทศไทย นำส่งบันทึกความเข้าใจฉบับที่ได้ลงนามในวันนี้ ให้กับรัฐมนตรีว่าการกระทรวงเกษตร ปศุสัตว์ และอุปทานอาหาร แห่งสหพันธ์สาธารณรัฐบราซิล และหวังว่าทั้งสองกระทรวงฯ จะใช้กรอบนี้ในการขยายความร่วมมือด้านการเกษตร และหารือประเด็นที่สนใจร่วมกัน เพื่อนำไปสู่การปฏิบัติต่อไป
นายสมชวน รัตนมังคลานนท์ รองปลัดกระทรวงเกษตรและสหกรณ์ กล่าวเพิ่มเติมว่า สำหรับการลงนามบันทึกความเข้าใจฉบับนี้ กระทรวงเกษตร ปศุสัตว์ และอุปทานอาหารแห่งสหพันธ์สาธารณรัฐบราซิล ได้จัดพิธีลงนามฯ ไปแล้วเมื่อวันที่ 11 มีนาคม 2565 และในวันนี้เป็นโอกาสอันดีที่กระทรวงเกษตรและสหกรณ์ ประเทศไทย จะจัดพิธีลงนามบันทึกความเข้าใจฉบับนี้ โดยมีท่านเอกอัครราชทูตสหพันธ์สาธารณรัฐบราซิล ประจำประเทศไทย ได้ให้เกียรติมาร่วมเป็นสักขีพยาน ซึ่งการลงนามในวันนี้จะทำให้บันทึกความเข้าใจฉบับนี้เสร็จสมบูรณ์ และนำไปสู่การเริ่มต้นของการดำเนินความร่วมมือด้านการเกษตรระหว่างกันอย่างเป็นทางการต่อไป